હાઇવોલ્ટેજ ડ્રામા બાદ ધરપકડ થયેલા આસારામ બાપુ કિશોર વિદ્યાર્થીની સાથે યૌન ઉત્પીડનના આરોપી અને પોતાને ભગવાન ગણનાર આસારામ બાપુને ગત વર્ષે સપ્ટેમ્બર મહિનામાં અડધી રાતે તેમના ઇન્દોર સ્થિત આશ્રમમાંથી ધરપકડ કરવામાં આવ્યા હતા. ત્યારબાદ તેમણે વિમાનથી જોધપુર લાવવામાં આવ્યા હતા. ધરપકડ વખતે ઘટનાસ્થળ પર લગભગ એક હજાર પોલીસકર્મી હાજર હતા. કાનૂની કાર્યવાહીને લઇને હાઇવોલ્ટેજ નાટક થયું હતું. આસારામની ધરપકડ બાદ સમર્થકોએ રોડ પર બેસીને નારેબાજી કરતાં તેમને લઇ જતાં વાહનને રોકવાનો પ્રયત્ન કર્યો હતો પરંતુ ભારે પોલીસ બળની હાજરીના લીધે નિષ્ફળ રહ્યા. આ દરમિયાન સમર્થકોએ નારેબાજી કરતાં મીડિયાકર્મી પર પથ્થરમારો કર્યો હતો.